**Informatīvais paziņojums par personas datu apstrādi**

Pārzinis personas datu apstrādei ir Rīgas valstspilsētas pašvaldība (Rīgas domes Īpašuma departamenta Īpašuma atsavināšanas pārvalde), adrese: Riharda Vāgnera iela 5, Rīga, LV-1050; tālruņa numurs: 67026309; e-pasta adrese: dia@riga.lv.

Personas datu aizsardzības speciālists – Rīgas domes Datu aizsardzības un informācijas tehnoloģiju drošības centrs, adrese: Dzirciema 28, Rīga, LV-1007; e-pasta adrese: dac@riga.lv.

Jūsu personas datu (vārds, uzvārds, personas kods vai dzimšanas dati, pilsonība, deklarētā un faktiskā dzīvesvieta, e-pasta adrese, tālruņa numurs, informācija par līgumattiecībām saistībā ar nekustamo īpašumu) apstrādes mērķis – **iesnieguma par izziņas par piekrišanas sniegšanu zemesgabala iegūšanai/saglabāšanai** īpašumā izskatīšanas, izziņas sagatavošanas un izsniegšanas, nosūtīšanas procesa nodrošināšana. Tiesiskais pamats personas datu apstrādei ir pārzinim tiesību aktos noteikto pienākumu izpilde (likums “Par zemes reformu Latvijas Republikas pilsētās”). Papildus Jūsu sniegtajiem personas datiem var tikt izmantoti Jūsu personas dati no Nekustamā īpašuma valsts kadastra informācijas sistēmas, Valsts vienotās datorizētās zemesgrāmatas un Iedzīvotāju reģistra.

Personas datu saņēmēji: Rīgas dome, Rīgas domes Centrālās administrācijas struktūrvienības, Rīgas domes Īpašuma departaments, zemesgrāmatu nodaļas, SIA “Publisko aktīvu pārvaldītājs Possessor”, valsts akciju sabiedrība “Valsts nekustamie īpašumi”, tiesas, tiesu sistēmai piederīgas personas (notāri, prokurori, advokāti, tiesu izpildītāji). Personas dati tiks nodoti vienīgi normatīvajos aktos noteiktajos gadījumos, ja tas ir nepieciešams konkrētajam personas datu apstrādes mērķim vai arī Rīgas valstspilsētas pašvaldības likumīgo interešu aizsardzībai, vēršoties tiesā vai citās valsts institūcijās pret personu, kura tās aizskārusi.

Jūsu personas dati tiks glabāti normatīvajos aktos noteiktajā kārtībā un termiņos:

* 5 gadi – iesniegumi ar pamatojuma dokumentiem izziņas izsniegšanai par zemesgabalu iegūšanu vai saglabāšanu īpašumā, izsniegtās izziņas.

Jums ir tiesības, iesniedzot pamatotu lūgumu, pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzos datus labot vai dzēst, gadījumos, ja personas dati tiek apstrādāti nelikumīgi, un citos normatīvajos aktos noteiktajos gadījumos lūgt Jūsu personas datu apstrādes ierobežošanu un iebilst pret apstrādi.

Jums ir tiesības saistībā ar iespējamu Jūsu personas datu aizsardzības pārkāpumu vērsties ar sūdzību Datu valsts inspekcijā.

Iesnieguma iesniedzējs apņemas informēt citas personas, ja tādas minētas iesniegumā, par viņu datu apstrādi saistībā ar šī iesnieguma izskatīšanu.